Na temelju članka 32. st. 1, st.3. i 4. te članka 33.st.1. Zakona o udrugama (NN 74/14), te članka 3., st.2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), te članka 16. Statuta Općine Orehovica(Službeni glasnik Međimurske županije broj 4/13), Općinsko vijeće Općine Orehovica na svojoj 19. sjednici održanoj 01.12.2016 godine donijelo je

**ODLUKU**

**O KRITERIJIMA ZA DODJELU FINANCIJSKIH SREDSTAVA PROGRAMIMA I PROJEKTIMA OD INTERESA ZA OPĆINU OREHOVICA**

Članka 1.

Ovom Odlukom utvrđuju se uvjeti koje moraju ispunjavati udruge koje se putem javnog poziva ili natječaja za sufinanciranje projekata i programa, prijavljuju za ostvarivanje prava na potpore iz sredstava Proračuna Općine Orehovica.

Članak 2.

U Proračunu Općine Orehovica osiguravaju se sredstva za sufinanciranje projekata i programa udruga koje obavljaju djelatnosti od interesa za Općinu Orehovica.

Sredstva se dodjeljuju putem javnog poziva ili natječaja koji se za proračunsku godinu raspisuje u prvoj polovici godine za tekuću proračunsku godinu.

Sredstva se mogu dodijeliti iznimno, bez javnog poziva ili natječaja u slučaju da zbog nepredviđenih događanja ili opravdane hitnosti nije moguće provesti postupak javnog poziva ili natječaja.

Sredstva se mogu dodijeliti bez javnog poziva ili natječaja u slučaju da udruga ili grupa udruga imaju isključivu nadležnost u području djelovanja, kad je udruga ili grupa udruga jedina operativno sposobna za rad, te kad je temeljem propisa udruga ili grupa udruga izričito navedena kao provoditelj aktivnosti.

U slučaju kada se financijska sredstva dodjeljuju bez javnog poziva i natječaja davatelj financijskih sredstava obavezan je s udrugom kao korisnikom financijskih sredstava sklopiti ugovor o izravnoj dodjeli sredstava i poštivati osnovne standarde financiranja vezane uz planiranje financijskih sredstava, ugovaranje, praćenje financiranja, javno objavljivanje i izvještavanje.

Članak 3.

Udruge koje obavljaju djelatnost od interesa za Općinu Orehovica moraju ispunjavati slijedeće uvjete:

1. da je registrirano područje djelatnosti i djelovanja Općina Orehovica,
2. ili da ostvaruje programe ili projekte kojima se zadovoljavaju javne potrebe i interesi Općine Orehovica,
3. da ispunjavaju sve obveze propisane Zakonom o udrugama,
4. da ostvaruju humanitarne programe od interesa za Općinu Orehovica, odnosno programe ili projekte koji doprinose razvitku i općem napretku Općine Orehovica, njegovoj pozitivnoj promociji, pozitivnoj medijskoj vidljivosti, te povećanju njezinog položaja i ugleda,
5. da imaju registriranu djelatnost za koju se projektom ili programom javljaju za sufinanciranje putem javnog poziva ili natječaja
6. da su u slučaju već dobivenih financijskih sredstava iz Proračuna Općine Orehovica opravdale njihovo trošenje,
7. da imaju podmirene sve obveze prema Državnom proračunu, te Proračunu Općine Orehovica i Međimurske županije.

Članak 4.

Sredstva iz Proračuna Općine Orehovica temeljem članka 2. ove Odluke, ne dodjeljuju se niti se mogu koristiti za financiranje materijalnih prava članova udruga.

Članak 5.

Javnim pozivom ili natječajem propisuje se dokumentacija koju je potrebno dostaviti prilikom prijave za sufinanciranje.

U slučaju da udruga dostavi zahtjev za sufinanciranje mimo javnog poziva, u smislu članka 2.st.2 i st.3 ove Odluke, zahtjevu je dužna priložiti i:

* potvrdu ili potpisanu izjavu da nema nepodmirenih obveza prema Državnom proračunu, te Proračunu Općine Orehovica i Međimurske županije.

 Udruge koje ne prilože traženu dokumentaciju i/ili nisu opravdale prethodno dobivena sredstva iz Proračuna Općine Orehovica, ne mogu dobiti financijska sredstva iz Proračuna Općine Orehovica.

Članak 6.

Javni poziv ili natječaj raspisuje se za projekte i programe iz područja sporta, kulture, tehničke kulture, socijalne skrbi i humanitarnih djelatnosti te druge djelatnosti od interesa za Općinu Orehovica.

Osim za sufinanciranje programa i projekata, javni pozivi ili natječaji mogu se objaviti i za:

* financiranje, odnosno sufinanciranje podrške institucionalnom, organizacijskom i programskom razvoju udruga,
* programima javnih potreba koje provode udruge i koje su u pojedinim područjima propisane posebnim zakonima,
* rada udruga pružatelja socijalnih usluga putem socijalnog ugovaranja, obaveznog doprinosa korisnika financiranja za provedbu programa i projekata ugovorenih iz fondova Evropske unije i inozemnih javnih izvora,
* za dodjelu nefinancijske podrške u pravima, pokretninama i nekretninama namijenjenih udrugama koje provode programe i projekte od interesa za Općinu Orehovica.

Članak 7.

Javnim pozivom ili natječajem propisati će se i prioriteti sufinanciranja u pojedinim područjima na koja se javni poziv ili natječaj odnose. Prioritetna područja određuju se temeljem ukazanih potreba, strateških dokumenata ili iskazanih interesa za proračunsku godinu.

Članak 8.

Javni poziv ili natječaj obavezno se objavljuju na internetskim stranicama Općine Orehovica, a po potrebi i u lokalnim sredstvima javnog priopćavanja.

Načelnik općine imenuje posebno stručno povjerenstvo koje pregledava, ocjenjuje i predlaže programe i projekte za sufinanciranje iz Općinskog proračuna.

Članak 9.

Raspored sredstava namijenjenih sufinanciranju programa ili projekata udruga ili grupa udruga u smislu ove Odluke, utvrđuje se godišnjim programima financiranja javnih potreba u sportu, kulturi i javnih potreba udruga.

Članak 10.

Nadzor nad namjenskim korištenjem odobrenih sredstava obavlja Jedinstveniupravni odjel Općine Orehovica.

Članak 11.

Ova Odluka stupa na snagu osmog dana od dana objave u „Službenom glasniku Međimurske županije“.

OPĆINSKO VIJEĆE OPĆINE OREHOVICA

Klasa: 021-05/16-01/12

Urbroj: 2109/22-02-16-11

Orehovica, 01.12.2016.

**Predsjednik Općinskog vijeća Općine Orehovica**

Branko Sušec, prof.